Alternatura presenta la programació de tardor-hivern 2023/2024
29 de setembre 2023

![](/media/nfqpcbft/2-c.jpg?width=850&height=637.5)

El programa municipal d'oci alternatiu en la naturalesa Alternatura, organitzat per la Regidoria d'Activitat Física, Salut i Esports de l'Ajuntament de Sagunt, realitzarà durant la temporada tardor-hivern 2023/2024 nou excursions per la Comunitat Valenciana, Terol i Burgos-La Rioja.

La presentació es va fer ahir en el Pavelló Municipal Port de Sagunt, on, a continuació, s'ha dut a terme una visita guiada per tota la instal·lació amb la finalitat de donar-la a conéixer a la ciutadania. En esta presentació han participat l'alcalde de Sagunt, Darío Moreno; el regidor d'Activitat Física, Salut i Esports, Javier Timón; i tècnics del departament.

![](/media/fl5jjhjw/1-c.jpg?width=850&height=637.5)

En esta quinzena edició del programa destaca la realització d'una ruta nocturna pel Parc Natural serra d’Espadà, una via Ferrata d'iniciació amb tot l'equipament corresponent i l'esperat cap de setmana d'aventura, que en esta ocasió serà en la serra de la Demanda, entre Burgos i La Rioja.

Alternatura porta més d'una dècada oferint a la ciutadania una programació estable d'activitats en la naturalesa, amb predomini del senderisme, i algunes persones continuen participant en este programa des dels seus inicis. Amb això es pretén donar a conéixer a través de les excursions d'un dia, de cap de setmana i travessies d'una setmana, les muntanyes i la cultura de la Comunitat Valenciana, principalment.

Respecte a l'organització de la programació, es busca un equilibri en el disseny de les rutes perquè puguen participar el màxim d'assistents, donant a conéixer tots els racons de la Comunitat Valenciana.

![](/media/zybpzxvv/3-c.jpg?width=850&height=637.5)

![](/media/iqfisyd4/cartel-fechas-ok-otñ_inv-c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/alternatura-presenta-la-programacio-de-tardor-hivern-2023-2024/ "Facebook")
*   [](http://twitter.com/share?url=https://aytosagunto.es/va/actualitat/alternatura-presenta-la-programacio-de-tardor-hivern-2023-2024/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-presenta-la-programacio-de-tardor-hivern-2023-2024/ "Linked In")
*   [](mailto:?body=https://aytosagunto.es/va/actualitat/alternatura-presenta-la-programacio-de-tardor-hivern-2023-2024/)